OzLabs/hebrew-wiki-articles huggingface dataset:
חקירה אפידמיולוגית

באפידמיולוגיה (תורת המגפות) חקירה אפידמיולוגית היא מחקר, הנערך על ידי אנשי אקדמיה, לרוב בשירות רשויות הבריאות הממלכתיות, ותפקידו הוא להתחקות על מהלך התפרצות מגפה ברמת הפרט – מיהו האדם או בעל החיים הספציפי שגרם להפצת מחלה מידבקת. החולה הראשון בהתפרצות מכונה "חולה 0".

==כלים לחקירה אפידמיולוגית==
באופן מסורתי, בעבר, החקירה האפידמיולוגית נעשתה באמצעות תשאול של החולה וסביבתו על מקומות בהם שהה כשהוא חולה, אולם כיום, נוסף על השימוש בתשאול אנושי, נעשה לעיתים שימוש בטכנולוגיות מתקדמות יותר לצורך החקירה ובהן איכון טלפונים סלולריים וקבלת מידע באמצעותם על מקומות בהם שהה החולה, וכן באמצעות הורדת אפליקציה המדווחת על מקומות בהם שהה האדם שהתגלה בדיעבד כחולה, או לבישת צמיד המעדכן על מיקומו.

עם התפרצות מגפת הקורונה בשנת 2020, נעשה שימוש בכלים הטכנולוגיים במדינות מסוימות ובהן טאיוואן, דרום קוריאה וישראל. כמו כן, ישנן מדינות שמחייבות את האזרחים להוריד אפליקציה לצורך החקירה האפידמיולוגית.

השימוש באיכון סלולרי שנוי במחלוקת ויש הרואים בו פגיעה בפרטיות<ref></ref> לאור זאת יש מדינות בעולם שמתירות את השימוש באוכן הסלולרי רק באמצעות פיקוח של שופט בדימוס, וכן יש מדינות שמאפשרות רק למשטרה גלויה ולא לשירותי ביטחון. הנציבות האירופית (הרשות המבצעת של האיחוד האירופי) קבעה עקרונות שיעמדו בבסיס של המדינות החברות באיחוד לניטור ומעקב אחרי חולי קורונה<ref></ref>.

כמו כן, יש רופאים המטילים ספק באפקטיביות של האיכון סלולרי וטוענים שאינו מוגדר כחקירה אפידמיולוגית<ref></ref>.

בעת התפרצות נגיף הקורונה בישראל בשנת 2020 החליטה הממשלה על שימוש באיכון הסלולרי שיבוצע באמצעות שירות הביטחון הכללי<ref></ref>, דבר שעורר ביקורת בציבור<ref></ref> ואף החלטה של בית המשפט העליון לדחות את השימוש עד לאישורו בכנסת<ref></ref>. בהמשך עלתה האפשרות לחלק צמידי בלוטות' למעקב שישאו אנשים שאין להם סמרטפונים<ref></ref>.

במרץ 2021, החלה חברת סופרקום בפרויקט פיילוט של משרד הבריאות, המציע לנוסעים הנוחתים בנתב"ג, והמחויבים בבידוד, לקבל אזיקים אלקטרוניים כחלופה לשהות במלונית.

===תוצאות חקירה אפשריות===
* איזה נוסע הביא למדינתו מחלה שהתפרצה במוקד מרוחק
* מקור ספציפי לתחלואה מצריכת בשר נגוע
* איתור חיות בר נגועות (כלבת למשל)
* איתור מקור הכשל במערך החיסונים

===שימוש בתוצאות===
* עצירת הגורם המפיץ את המחלה, אם הוא עדיין פעיל
* גיבוש דרכי התנהגות להתגוננות מפני התפרצות עתידית של המחלה
* עדויות במשפט נגד עבריינים, שעברו על חוקי תברואה

==קישורים חיצוניים==
* [http://www.health.gov.il/UNITSOFFICE/HD/PH/EPIDEMIOLOGY/Pages/Invetigation_forms.aspx טופס הודעה אינדיבידואלית על מחלה מחייבת הודעה ושאלוני חקירה אפידמיולוגית], באתר משרד הבריאות
* [http://www.old.health.gov.il/emergency/mamarim/807.pdf החקירה האפידמיולוגית באירוע ביולוגי חריג, ד"ר איתמר גרוטו], אוניברסיטת בן-גוריון בנגב מסמך לא זמין 22-2-21

== הערות שוליים ==

קטגוריה:אפידמיולוגיה
ירים-לים השני

ירים-לים השני (נכתב גם ירימלים; מלך בין השנים 1720–1700 לפנה"ס לערך, על פי הכרונולוגיה התיכונה) היה המלך החמישי בממלכת ימחד האמורית, שמרכזה שכן בעיר חלב שבסוריה. הוא ירש את אביו, המלך אבא-אן הראשון.

המידע על ממלכת ימחד מקורו בלוחות בכתב יתדות שנמצאו בחפירות הארכאולוגיות במארי ואללח'. העיר חלב כמעט ולא נחפרה. בתקופת מלוכתו של ירים-לים השני, ממלכת מארי הייתה כבר הרוסה. מעט מאוד ידוע על ירים-לים השני. חותמת על גבי חותם שהתגלתה באללח' אישרה את קיומו. בכתובת הוא מציין שהוא בנו של אבא-אן הראשון. הכתובת מציינת שהוא היה אהוב על ידי האל הדד. על פי הכתובת אחד משמות שריו היה איני-כובאבא.

ירים-לים השני מת בשנת 1700 לפנה"ס, ויורשו היה בנו ניקמי-אפוח.

==הערות שוליים==

קטגוריה:מלכי ימחד
ג'ומנה

הקיסר ג'ומנה (ביפנית: Jomei tennō 天智天皇) (593–641) היה הקיסר ה-34 של יפן. ירש את דודתו הקיסרית סואיקו. לאחר מותו ירשו מספר קרובים את הקיסרות, כולל אחיניתו, אחינו ושנים מבניו. בשנת 770, כמאה שנים לאחר מותו, עברה הקיסרות לידי נינו, הקיסר קונין, שממנו יצאו כל קיסרי יפן עד היום.

ברשומות ההיסטוריות של יפן מסופר כי הקיסר ג'ומיי ויתר על גבית מיסים שלוש פעמים, ובסופו של דבר התרושש כל כך עד שלא יכל לתקן את הגג הדולף בארמונו.

הארכאולוגים היפנים מאמינים שמצאו עדויות לתל קבורה בהריסות קויאמדה, שבמחוז נארה ביפן, שמתוארך מאמצע המאה השביעית, שעשוי להיות מקום מנוחתו הסופי של הקיסר ג'ומנה.<ref></ref>

==ראו גם==
* קיסרי יפן

==קישורים חיצוניים==

==הערות שוליים==

קטגוריה:קיסרי יפן
קטגוריה:ילידי 593
קטגוריה:נפטרים ב-641
אנדראס כריסטנסן

אנדראס בדקר כריסטנסן (בדנית: Andreas Bødtker Christensen; נולד ב-10 באפריל 1996 בלילרוד שבדנמרק) הוא כדורגלן דני המשחק בעמדת הבלם בברצלונה ובנבחרת דנמרק.

== קריירת מועדונים ==
כריסטנסן נולד בלילרוד שבדנמרק. הוא גדל במחלקת הנוער של ברונדבי, וכבר בגיל צעיר זכה להתעניינות מצד קבוצות אירופאיות בכירות.

=== צ'לסי ===
ב-7 בפברואר 2012 חתם כריסטנסן בצ'לסי בהעברה חופשית. עם הצטרפותו למועדון אמר: "בחרתי בצ'לסי כי הם משחקים את הכדורגל שאני אוהב". ב-28 באוקטובר 2014 ערך את הופעת הבכורה שלו בקבוצה הבוגרת, כששיחק 90 דקות בניצחון 1–2 נגד שרוסברי טאון בגביע הפוטבול ליג. ב-24 במאי 2015 ערך את הופעת הבכורה שלו בפרמייר ליג, כשהחליף את ג'ון אובי מיקל 12 דקות לסיום בניצחון 1–3 נגד סנדרלנד.

=== ההשאלה לבורוסיה מנשנגלדבך ===
ב-10 ביולי 2015 הצטרף לבורוסיה מנשנגלדבך בהשאלה לשתי עונות. ב-15 באוגוסט 2015 ערך את הופעת הבכורה שלו במועדון, כששיחק 90 דקות במשחק הליגה בו הפסידה בורוסיה מנשנגלדבך לבורוסיה דורטמונד בתוצאה 0–4. הוא שיחק בגלדבאך שתי עונות, בסיומן חזר לצ'לסי.

=== ברצלונה ===
ב-4 ביולי 2022 חתם בברצלונה.

== קריירה בינלאומית ==
ב-8 ביוני 2015 ערך כריסטנסן את הופעת הבכורה שלו בנבחרת דנמרק, כשהחליף את פייר-אמיל הויביאו בדקה ה-69 במשחק הידידות נגד נבחרת מונטנגרו שהסתיים בניצחונה של נבחרת דנמרק בתוצאה 1–2.

נכלל בסגל נבחרת דנמרק לטורניר יורו 2024.

== תארים ==
;צ'לסי
* אליפות אנגליה: 2014/2015
* גביע הפוטבול ליג: 2014/2015
* הגביע האנגלי:2017/2018
*הליגה האירופית: 2018/2019
*ליגת האלופות: 2020/2021
*הסופר קאפ האירופי: 2021
*גביע העולם למועדונים: 2021
;ברצלונה
* הסופר קאפ הספרדי: 2023
* אליפות ספרד: 2022/2023

== קישורים חיצוניים ==

==הערות שוליים==

קטגוריה:כדורגלנים דנים
קטגוריה:בלמי כדורגל דנים
קטגוריה:כדורגלני צ'לסי
קטגוריה:כדורגלני בורוסיה מנשנגלדבך
קטגוריה:כדורגלני ברצלונה
קטגוריה:כדורגלני נבחרת דנמרק
קטגוריה:ספורטאים דנים באנגליה
קטגוריה:ספורטאים דנים בגרמניה
קטגוריה:ספורטאים דנים בספרד
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:דנים שנולדו ב-1996
Really Don't Care

"Really Don't Care" (בעברית: באמת לא אכפת לי) הוא שיר של הזמרת האמריקאית דמי לובאטו בשיתוף עם הזמרת האנגלית שר לויד. השיר יצא ב-20 במאי 2014, מתוך האלבום הרביעי של לובאטו, Demi. השיר נכתב על ידי לובאטו ולויד עם קרל פאלק, סוואן קוטצ'ה ורמי יעקוב, והופק על ידי קוטצ'ה ויעקוב. "Really Don't Care" הגיע למקום ה-26 במצעד בילבורד הוט 100 האמריקאי ולמעמד פלטינה כפולה במדינה.

== כתיבה ==
"Really Don't Care" הוא שיר פופ שנמשך 3 דקות ו-21 שניות. השיר נכתב במפתח של G מינור. לובאטו במקור כתבה את השיר הזה כשיר פרידה. היא רצתה להפוך את השיר ליותר מעצים. היא אמרה "אני רציתי להפוך את השיר ליותר מעצים. כאשר חשבתי על המילים 'really don't care', זה גרם לי לחשוב על בריונות, ועל בני קהילת הלהט"ב המתמודדים איתה לעיתים קרובות, אבל הם מקבלים את עצמם".

== ביקורות ==
המבקר של בילבורד ג'ייסון ליפשוץ שיבח את ביטחונה של לובאטו בשיר. הוא בנוסף הגיב בחיוב על המיקום של השיר ברשימת השירים באלבום (Demi), וציין כי "Really Don't Care" הוגש כ "הקלה קלילה" לאחר שירים כבדים ועצובים. סאם לנסקי מאתר Idolator תיאר את השיר כ"שיר נועז שלא ניתן לעמוד בפניו". לעומת זאת, מלינדה ניומן מאתר HitFix טענה שהשיר כללי מידי, בהשוואה לשיר "I Love It" של איקונה פופ (2012).

== וידאו-קליפ ==
=== רקע ותקציר ===
הקליפ הרשמי יצא ב-26 במאי 2014, ובנוסף היא העלתה הצצות ("טיזרים") קטנות לחשבון היוטיוב שלה. בקליפ אורחו מספר מפורסמים כגון ג'ון טיילור, טרוויס בייקר ווילמר ולדראמה (שהוא גם בן זוגה של לובאטו).

=== סרטון מילים ===
קליפ של מילות השיר יצא ב-14 במאי 2014 בחשבון היוטיוב (Vevo) של לובאטו. הסרטון כולל את המילים של השיר מעל מספר מעריצים ברזילאים של לובאטו העושים ליפ-סינק למילות השיר. במהלך צילומי הסרטון, מפתיעה לובאטו את מעריציה ומגיעה אליהם.

== הופעות חיות ==
לובאטו הופיעה עם שיר זה במספר הופעות לפני שהוא יצא באופן רשמי. השיר גם נכלל בשני סיבובי ההופעות של לובאטו, "The Neon Lights Tour" ו-"Demi World Tour".

== מיקומי שיא ==

=== מצעדים שנתיים ===

== תארים ==
{| class="wikitable"
!מדינה
!תואר
!עותקים
!מקור
|-
!ארצות הברית (RIAA)
|20x20 פיקסליםפלטינה x2
|2,000,000
|<ref></ref>
|-
!בריטניה (BPI)
|20x20 פיקסלים כסף
|200,000
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2014
קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי קרל פאלק
קטגוריה:שירים שנכתבו על ידי רמי יעקב
קטגוריה:שירים שהופקו על ידי רמי יעקב
קטגוריה:שירי להט"ב
קטגוריה:שירי לפידים
קטגוריה:שירים על בגידה: מעילה באמון
קטגוריה:שירים על בריונות
קטגוריה:שירים עם נושאים פמיניסטיים
קטגוריה:זוכי פרס בחירת הנוער: שירים
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת הוליווד רקורדס
ניקמי-אפוח

ניקמי-אפוח (מופיע גם בשם ניקמפע; מלך בין השנים 1700–1675 לפנה"ס לערך, על פי הכרונולוגיה התיכונה) היה המלך השישי בממלכת ימחד האמורית, שמרכזה שכן בעיר חלב שבסוריה. הוא ירש את אביו, המלך ירים-לים השני.

== תקופת מלכותו ==
מסמך משפטי שנשלח מניקמי-אפוח למלך אללח', העוסק בירושה של שני מבנים.
המידע על ממלכת ימחד מקורו בלוחות בכתב יתדות שנמצאו בחפירות הארכאולוגיות במארי ואללח'. העיר חלב כמעט ולא נחפרה. בתקופת מלוכתו של ניקמי-אפוח, ממלכת מארי הייתה כבר הרוסה, והמידע מקורו בלוחות שנמצאו באללח' חתומות בחותם שלו.

ירים-לים מלך אללח', דודו של ירים-לים השני ומלך לקוח של ימחד, מת בתקופת שלטונו של ניקמי-אפוח. ירש אותו בנו אמיתכום, שהתחיל לטעון לקבלת עצמאות חלקית של אללח'.

הלוחות מציינים מנחה שהקדיש ניקמי-אפוח לאל הדד, אותה הוא הניח אותה במקדשו. בלוח אחר מסופר שהוא חזר ממקום בשם נישין, שם שלא היה ידוע לפני מציאת הלוח. החוקרים מעריכים שנישין הייתה בתחום ממלכת ימחד, כי הלוח התייחס לנסיעה ולא למסע מלחמה.

בלוח אחר מסופר שהוא כבש את העיר ארזיק, ששכנה ליד כרכמיש. שנת כיבוש העיר שימש כציון שנה במספר מסמכים משפטיים.

החותם של ניקמי-אפוח כולל את שמו כתוב בכתב יתדות, וציור שלו: על ראש המלך כתר, והוא מסתכל לכיוון שתי אלות, אחת בלבוש אשורי והאחרת בלבוש בבלי.

== מותו ויורשיו ==
ניקמי-אפוח מת בשנת 1675 לפנה"ס. היו לו כנראה מספר בנים, ביניהם: אירכבתום שירש אותו, ירים-לים השלישי שמלך על ימחד אחרי אירכבתום, והנסיך אבא-אן.

==קישורים חיצוניים==

==הערות שוליים==

קטגוריה:מלכי ימחד
איגור קורובוב

איגור קורובוב ביום מינויו לראשות המודיעין הצבאי הרוסי.
קולונל גנרל איגור ולנטינוביץ' קורובוב (ברוסית: Игорь Валентинович Коробов) (3 באוגוסט 1956 - 21 בנובמבר 2018) היה קולונל גנרל רוסי, ראש המודיעין הצבאי הרוסי וסגן הרמטכ"ל הרוסי מאז ה-2 בפברואר 2016 ועד מותו ב-21 בנובמבר 2018, לאחר מאבק במחלה קשה.

==ביוגרפיה==
בשנת 1973 למד קורובוב במכון לתעופה בסטברופול, בבית הספר לטייסים ומפעילי מערכות נ"מ. בנובמבר 1977 שירת בחיל הנ"מ, בגדוד התעופה סובורוב מס' 518 שהוצב בשדה התעופה טלאגי שבארכנגלסק. ב-1980 הועבר לשירות במודיעין הצבאי והשלים את השכלתו באקדמיה הצבאית הדיפלומטית של משרד ההגנה הרוסי.

הוא עמד בראש המודיעין האסטרטגי הצבאי וניהל את המינהל לדוקטרינות אסטרטגיות וחימוש.

לאחר מותו הפתאומי של איגור סרגון היה קורובוב המועמד המוביל מבין ארבעת סגני ראש המודיעין הצבאי לכהן כיורשו וראש המודיעין הצבאי החדש בשל מיעוט הופעותיו בתקשורת, וחשאיותו. הוא התמנה על פי צו נשיאותי של ולדימיר פוטין לראש אגף המודיעין במטה הכללי של הכוחות המזוינים של הפדרציה הרוסית בפברואר 2016 והיה לראש סוכנות הביון הצבאית. במסגרת תפקידו ניהל את מבצעי המודיעין הצבאי בסוריה ואת מבצעי התיאום בין גופי איסוף המודיעין לבין הכוחות למבעים מיוחדים, בעת ביצוע משימות במסגרת המעורבות הרוסית במלחמת האזרחים בסוריה.

ב-26 בדצמבר 2016 צורף על ידי ארצות הברית לרשימת הסנקציות שהוטלו על אישים בכירים ברוסיה, בעקבות שורת צעדים שארצות הברית ביצעה בעקבות החשד שלה למעורבות הרוסית בבחירות 2016.

ב-27 וב-28 בינואר 2018 ערך ביקור בארצות הברית, יחד עם מנהל שירות הביטחון הפדרלי אלכסנדר בורטניקוב ומנהל סוכנות הביון הרוסית סרגיי נארישקין ונפגש בוושינגטון עם ראש CIA מייק פומפאו ויחד דנו בסכנות האפשריות של חזרת ארגון המדינה האסלאמית ובדרכי ההתמודדות לאפשרות שכזו. זו הייתה הפגישה הראשונה מסוגה בין ראשי השירותים החשאיים של רוסיה וארצות הברית 

בנובמבר 2018 נפטר ממחלה קשה. במותו הותיר אישה ו-2 בנות.

במהלך שירותו בצבא רוסיה ובמשרד ההגנה הרוסי עוטר בשלל עיטורים ממלכתיים, לרבות תואר גיבור רוסיה שהוענק לו ב-2017.

==קישורים חיצוניים==

* [http://www.rferl.org/content/russia-putin-korobov-new-gru-chief-military-intelligence/27528279.html פוטין מינה מנהל חדש למודיעין הצבאי הראשי], באתר רדיו אירופה החופשית 
* 
* 

== הערות שוליים ==

קטגוריה:אנשי צבא סובייטים
קטגוריה:אנשי המודיעין הצבאי הרוסי
קטגוריה:גנרלים בכוחות המזוינים של הפדרציה הרוסית
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:גיבורי הפדרציה הרוסית
קטגוריה:מקבלי עיטור ההצטיינות למען המולדת
קטגוריה:התערבות רוסיה בבחירות לנשיאות ארצות הברית ב-2016: אישים
קטגוריה:רוסים שנולדו ב-1956
קטגוריה:רוסים שנפטרו ב-2018
קוסטאס סטפילידיס

קוסטנטינוס סטפילידיס (ביוונית: Κώστας Σταφυλίδης; נולד ב-2 בדצמבר 1993 בסלוניקי שביוון) הוא כדורגלן יווני המשחק בעמדות המגן השמאלי וקשר הכנף השמאלי בקבוצת בוכום ובנבחרת יוון.

== קריירת מועדונים ==
=== פאוק סלוניקי ===
סטפילידיס נולד בסלוניקי שביוון וגדל במחלקת הנוער של פאוק סלוניקי. ב-20 בנובמבר 2011 ערך סטפילידיס את הופעת הבכורה שלו בליגת העל היוונית, כששיחק 90 דקות בניצחון 0–3 נגד פאנטוליקוס במסגרת המחזור העשירי. הוא בישל שער באותו משחק. בסך הכל ערך סטפילידיס 16 הופעות בעונת .

=== באייר לברקוזן ===
בקיץ , לאחר הופעותיו המעולות באליפות אירופה בכדורגל עד גיל 19 2012, טורניר בו נבחר לאחד מעשרת השחקנים הכישרוניים ביותר בו, זכה סטפילידיס להתעניינות מצד באייר לברקוזן. לאחר שבועות של משא ומתן ובשל בעיות כלכליות אליהן נקלעה פאוק סלוניקי, סוכמה העברתו לבאייר לברקוזן. סטפילידיס בילה את רוב זמנו במועדון בהשאלות לפאוק סלוניקי ולפולהאם, ביניהן שיחק בקבוצת המילואים של באייר לברקוזן, באייר לברקוזן II. ב-30 בנובמבר 2013 ערך סטפילידיס את הופעתו היחידה בבאייר לברקוזן במסגרת הבונדסליגה, כשהחליף את גונזלו קסטרו בדקה ה-83 בניצחון 0–3 נגד נירנברג במסגרת המחזור ה-14.

=== ההשאלות לפאוק סלוניקי ולפולהאם ===
עם מעברו לבאייר לברקוזן הושאל סטפילידיס בחזרה לפאוק סלוניקי. הוא ערך 21 הופעות בעונת , בהן הבקיע שער בודד, בניצחון 1–4 נגד פאנטראקיקוס במסגרת המחזור ה-16 בליגת העל היוונית.

לקראת עונת הושאל סטפילידיס לפולהאם. ב-9 באוגוסט 2014 ערך את הופעת הבכורה שלו בפוטבול ליג צ'מפיונשיפ, ליגת המשנה האנגלית, כששיחק 90 דקות בהפסד 1–2 נגד איפסוויץ' טאון במסגרת המחזור הראשון. הוא ערך 38 באותה העונה.

=== אאוגסבורג וההשאלה לסטוק סיטי===
לקראת עונת 2015/2016 עבר סטפילידיס לאאוגסבורג תמורת סכום לא ידוע, ועם מעברו אמר בריאיון לאתר הרשמי של המועדון: "אני שמח שהמעבר שלי יצא לפועל מכיוון שאני מעוניין לשחק יותר בבונדסליגה. אני רוצה לעזור לקבוצה עם האיכויות שלי ולהשתפר בעצמי". ב-22 באוגוסט 2015 ערך סטפילידיס את הופעת הבכורה שלו במועדון, כששיחק 90 דקות בתיקו 1-1 נגד איינטרכט פרנקפורט במסגרת המחזור השני בבונדסליגה. ב-17 בינואר 2018 הושאל סטפילידיס לסטוק סיטי עד לסוף העונה. סטפילידיס ערך חמש הופעות במדי סטוק, וירד איתה אל הצ'מפיונשיפ. בתום ההשאלה, חזר לאוגסבורג.

===הופנהיים===
בקיץ 2019 חתם סטפילידיס בהופנהיים מהבונדסליגה על חוזה לארבע שנים, לאחר שעבר אליה בהעברה חופשית.

== קריירה בינלאומית ==
ב-14 בנובמבר 2012 ערך סטפילידיס את הופעת הבכורה שלו בנבחרת יוון, כששיחק 82 דקות בניצחון 0–1 במשחק הידידות נגד נבחרת אירלנד. ב-11 באוקטובר 2015 הבקיע את שער הבכורה שלו בנבחרת, כשהבקיע את השער הראשון בניצחון 3–4 נגד נבחרת הונגריה במסגרת מוקדמות יורו 2016.

== קישורים חיצוניים ==

קטגוריה:כדורגלנים יוונים
קטגוריה:מגני כדורגל יוונים
קטגוריה:קשרי כדורגל יוונים
קטגוריה:כדורגלני פאוק סלוניקי
קטגוריה:כדורגלני באייר לברקוזן
קטגוריה:כדורגלני פולהאם
קטגוריה:כדורגלני אאוגסבורג
קטגוריה:כדורגלני סטוק סיטי
קטגוריה:כדורגלני הופנהיים
קטגוריה:כדורגלני נבחרת יוון
קטגוריה:סלוניקי: כדורגלנים
קטגוריה:כדורגלני בוכום
קטגוריה:יוונים שנולדו ב-1993
טיירון לו

טיירון ג'מאר לו (באנגלית: Tyronn Jamar Lue; נולד ב-3 במאי 1977) הוא כדורסלן עבר ומאמן כדורסל אמריקאי, המשמש כמאמנה הראשי של קבוצת לוס אנג'לס קליפרס מליגת ה-NBA. שיחק במשך 11 עונות בליגת ה-NBA, במהלכן זכה בשתי אליפויות במדי לוס אנג'לס לייקרס.

לאחר פרישתו ממשחק פעיל ב-2009 החל לשמש כעוזר מאמן, תחילה של דוק ריברס בבוסטון סלטיקס ובלוס אנג'לס קליפרס, ולאחר מכן של דייוויד בלאט בקליבלנד קאבלירס. בינואר 2016, לאחר פיטוריו של בלאט מאימון הקאבלירס, מונה במקומו כמאמן הראשי, ובסיום עונת הוביל את הקבוצה לזכייה באליפות הליגה.

== קריירת משחק ==
לו נולד בעיר מקסיקו שבמיזורי, ארצות הברית, ושיחק כדורסל באוניברסיטת נברסקה – לינקולן. בדראפט ה-NBA{{כ}} 1998 נבחר במקום ה-23, על ידי דנוור נאגטס, אולם הועבר מידית בטרייד ללוס אנג'לס לייקרס. כשחקן הלייקרס זכה לו בשתי אליפויות תוך כדי שהוא מגלה תפקיד משמעותי בסדרת גמר ה-NBA של עונת , מול פילדלפיה 76', בשמירה על כוכב היריבה אלן אייברסון. בשנת 2001 חתם על חוזה בוושינגטון ויזארדס ובהמשך הקריירה, שהסתיימה בשנת 2009, שיחק גם עבור אורלנדו מג'יק, יוסטון רוקטס, אטלנטה הוקס, דאלאס מאבריקס ומילווקי באקס.

==קריירת אימון==
לאחר פרישתו ממשחק הצטרף לצוותו של דוק ריברס כעוזר מאמן בבוסטון סלטיקס, עמו נדד בעונת ללוס אנג'לס קליפרס.

ב-2014 היה מועמד למשרת המאמן הראשי בקליבלנד קאבלירס, שבחרה להחתים את דייוויד בלאט. לאחר מינויו של בלאט מונה לו כעוזרו הראשי תוך שהוא מקבל את השכר הגבוה ביותר לעוזר מאמן בליגה.

ב-22 בינואר 2016 החליט הג'נרל מנג'ר של הקאבלירס דייוויד גריפין על פיטוריו של בלאט ומינויו של לו כמאמן הראשי לשלוש שנים. בעונתו הראשונה כמאמן זכה לו עם קליבלנד באליפות ה-NBA לאחר ניצחון בסדרת הגמר על גולדן סטייט ווריורס, מה שהייתה האליפות הראשונה בתולדות הקבוצה. בעונות ו- זכתה קליבלנד של לו באליפות המזרח אך כשלה לנצח את גולדן סטייט בגמר ה-NBA. בעונת 2018/2019, לאחר עזיבתו של כוכב הקבוצה לברון ג'יימס ופתיחת עונה עם שישה הפסדים רצופים, פוטר לו מקליבלנד.

בעונת חזר לצוות האימון של דוק ריברס בלוס אנג'לס קליפרס. באוקטובר 2020 החליף את ריברס כמאמן הראשי של הקבוצה.

==קישורים חיצוניים==

* 

==הערות שוליים==

קטגוריה:מאמני כדורסל אמריקאים
קטגוריה:מאמני קליבלנד קאבלירס
קטגוריה:מאמני לוס אנג'לס קליפרס
קטגוריה:כדורסלני לוס אנג'לס לייקרס
קטגוריה:כדורסלני וושינגטון ויזארדס
קטגוריה:כדורסלני אורלנדו מג'יק
קטגוריה:כדורסלני יוסטון רוקטס
קטגוריה:כדורסלני אטלנטה הוקס
קטגוריה:כדורסלני דאלאס מאבריקס
קטגוריה:כדורסלני מילווקי באקס
קטגוריה:מאמני משחק האולסטאר של ה-NBA
קטגוריה:כדורסלני אוניברסיטת נברסקה–לינקולן
קטגוריה:זוכי פרס ESPY: מאמן השנה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של דנוור נאגטס
קטגוריה:מיזורי: כדורסלנים
קטגוריה:אמריקאים שנולדו ב-1977
נחל שרונה

נַחַל שָׁרוֹנָה הוא נחל אכזב במזרח הגליל התחתון, המהווה אחד מיובליו של נחל יבנאל.

ראשיתו של הנחל ברום של כ-200 מטרים מעל פני הים, בסמוך למעיין עין שרונה ולח'רבת סרונה, דרומית לכביש 767 וממול למושב שרונה.

בהמשך יורד הנחל בתלילות מזרחה לעבר בקעת יבנאל, לצד כביש 767, חוצה את המושבה יבנאל, בין בית-גן וסמדר, ומתחבר לנחל יבנאל במרכז הבקעה, בסמוך לחורבת ציידתה.

הנחל, כמו גם המושב הסמוך, קרוי על שם העיירה התלמודית שרונה, שחורבותיה ושמה השתמרו בסמוך.

==קישורים חיצוניים==
* [http://www.inature.info/wiki/עין_שרונה עין שרונה ונחל שרונה] באתר iNature
* [http://www.maslulim-israel.co.il/עין-שרונה.html עין שרונה] באתר "מסלולים"

קטגוריה:הגליל התחתון: נחלים
קטגוריה:הגליל: מעיינות
קטגוריה:מסלולי טיול
לשון-שור מגובבת

לשון-שור מגובבת (שם מדעי: Hormuzakia aggregata, נקראת בעברית גם הורמוצקיה מגובבת) הוא צמח עשבוני חד-שנתי<ref></ref><ref name=":0"></ref>. הצמח הוא דו-מיני והפרח שלו בצבע כחול.
לשון-שור מגובבת, צמח ופרחים
לשון-השור המגובבת גדלה בקרקעות חוליות בכל רחבי הארץ, לרבות במישור החוף ואזורי המדבר, כולל מדבר יהודה, הנגב המערבי והערבה. היא נדירה בקרקעות הרריות כמו בהר הנגב, הרי ירושלים, הגליל ורמת הגולן. פורחת בחודשים ינואר עד אפריל.

לשון-השור המגובבת גדלה כצמח מסועף עם מספר רב של ענפים/גבעולים המשתרעים או אלכסוניים, ובסך הכל יוצר צמח גדול בקוטר של עד כחצי מטר ובגובה של עד 40 ס"מ. הצמח מכוסה זיפים רבים ועל רבים מגבעוליו פורחים הפרחים עצמם. הפרח עצמו פרח קטן (קוטרו כסנטימטר אחד) בגווני כחול וסגול, בעל 5 עלי כותרת.

== מיון ==
בעבר המין לשון-פר מגובבת (Anchusa aggregata) נחשב למין של לשון-פר אך היום מקובל לסווגו תחת סוג נפרד לשון-שור והמין נקרא לשון-שור מגובבת (Hormuzakia aggregata)<ref name=":0" />.

מין זה הוא אחד מתוך שני מינים בסוג. השני הוא לְשׁוֹן-שׁוֹר נֶגְבִּית (Hormuzakia negevensis (Danin) Danin & Hilger) שתואר למדע בשנת 1995 כמין מהסוג לשון-פר, ובשנת 2000 הוא הועבר לסוג הנוכחי<ref></ref>.

== ראו גם ==
* הורמוצקיה/לשון-שור
* לשון-פר, בעבר לשון-שור נחשבה לתת-סוג שלו
* זיפניים
==הערות שוליים==

== קישורים חיצוניים ==

* צחי אבנור, [https://www.flickr.com/photos/zachievenor/albums/72157664052928972 לשון-שור מגובבת בישראל], פליקר

קטגוריה:זיפניים
קטגוריה:פרחים כחולים בארץ ישראל
רבי אבא בר זבדא

רבי אבא בר זבדא (או: זבדי) היה אמורא ארץ ישראלי בדור השני והשלישי, תלמידם של רב, רב הונא ורבי חנינא.

== ביוגרפיה ==
בצעירותו חי רבי אבא בבבל וככל הנראה אף נולד שם. שם הוא למד בבית מדרשו של האמורא רב, ואף מסר כמה הלכות בשמו. מהירושלמי נראה שלא שמע שמועות ישירות מפי רב בעצמו אלא מפי תלמידיו.

 

לאחר מכן למד אצל תלמידו של רב, רב הונא, יחד עם חבריו רב גידל, רבי חלבו ורב ששת.

בזקנותו עלה לארץ ישראל והשתכן בעיר טבריה, משם שלח שאלות לרבו שבבבל, רב הונא

בארץ ישראל היה רבי אבא תלמידו של רבי חנינא, ולמד אצלו יחד עם רבי אלעזר בן פדת. ובמספר מקומות מצינו שהוא אף מתקן את חבירו אודות שמועה שאמר בשם רבם המשותף:

לאחר פטירת רבי אלעזר נחשב רבי אבא כאחד מחשובי חכמי ארץ ישראל, כאשר הוא היה הפותח בהלכה ורבי אמי ורבי אסי היו החותמים. נראה שרבי אבא האריך ימים, שהרי האמורא רבא (מן הדור הרביעי לאמוראי בבל) בצעירותו שלח אליו שאלה.

== מנהגיו ==
בתלמוד הירושלמי נאמר עליו שהיה נוהג להתפלל בקול.

== משפחתו ==
לדעת בעל תולדות תנאים ואמוראים: "קרוב הדבר מאוד לומר שאביו זבדא היה בנו של לוי בר סיסי". היו לו שני אחים חכמים: רבי יהודה, ורבי סימון.

לרבי אבא לא היו ילדים. בתלמוד מסופר שחכמים שאלוהו למה אינו נושא אישה לשם כך, והשיב להם שאילו הייתה לו את הזכות לכך הרי שהיו לו ילדים כבר מאשתו הראשונה (שכנראה התגרש ממנה). אך לדעת התלמוד תשובתו זו של רבי אבא נועדה רק כדי לדחות את השואלים, שכן למעשה הסיבה שלא היו לו ילדים היא בשל עקרותו שאירעה בעת שהיה לומד אצל רבו רב הונא שהיה מאריך בשיעוריו, ורבי אבא מצידו לא רצה להפסיק ללכת לצרכיו.

== תלמידיו ==
אמוראים רבים מסרו הלכות ושמועות בשמו, וביניהם: רבי חגי, רבי זירא, ועוד.

== מתורתו ==
* – אמר רבי אבא בר זבדא: אף על פי שחטא – ישראל הוא.
* אמר רבי אבא בר זבדא אמר רב: מצטער פטור מן הסוכה.
* – להיכן הלך? אמר רבי אבא בר זבדא: שהלך בעצת בתו.

== לקריאה נוספת ==
* מרדכי מרגליות (עורך), "ר' אבא בר זבדא", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 3–4

== קישורים חיצוניים ==
*
*
== הערות שוליים ==

קטגוריה:הדור השני לאמוראי ארץ ישראל
קטגוריה:הדור השלישי לאמוראי ארץ ישראל
קטגוריה:תלמידי רב
קטגוריה:תלמידי רב הונא
קטגוריה:תלמידי רבי חנינא
קטגוריה:עולים מבבל לארץ ישראל בעת העתיקה
קטגוריה:עולים לארץ ישראל במאה ה-3
ונגיים

ונגיים (שם מדעי: Vangidae) הם משפחת ציפורי שיר שמצויות במדגסקר וכן באיי קומורו.

אלו מינים שהם קרובים רחוקים של החנקניים (Laniidae) וחיים ביערות גשם. הם ניזונים מחרקים ומזוחלים ודו-חיים קטנים שהם תופסים במקורם הגדול. 
למיני הוונגים ישנם מקורים מעוקלים מעט שמופיעים במגוון סוגים וגדלים, וכך מאפשרים להם להתמחות במזון ספציפי.

==מיון==
במשפחה 22 מינים המסווגים ל-15 סוגים:

*Calicalicus - בה 2 מינים
*מין יחיד ונגה אדמונית (Schetba rufa)
*מין יחיד ונגת מקור קרס (Vanga curvirostris)
*Xenopirostris - בו 3 מינים
*מין יחיד ונגה מגלנית (Falculea palliata)
*מין יחיד ונגה לבנת ראש (Artamella viridis)
*מין יחיד ונגת צ'ברט (Leptopterus chabert)
*מין יחיד ונגה כחולה (Cyanolanius madagascarinus)
*מין יחיד ונגת ברניאר (Oriolia bernieri)
*מין יחיד ונגת הקסדה (Euryceros prevostii)
*מין יחיד ונגת טילאס (Tylas eduardi)
*Hypositta - בו 2 מינים
*Newtonia - בו 4 מינים
*מין יחיד ונגת קלוסרי (Mystacornis crossleyi)
*מין יחיד ונגת ווארדי (Pseudobias wardi)

==קישורים חיצוניים==

* [http://creagrus.home.montereybay.com/vangas.html ונגיים באתר creagrus]

*
קטגוריה:בעלי חיים שתוארו ב-1831
קטגוריה:טקסונים שתוארו בידי ויליאם ג'ון סווינסון
אסף שלגי

אסף שלגי (נולד ב-11 במרץ 1954) הוא איש עסקים ישראלי. שימש כמנכ"ל משרד התשתיות האנרגיה. 
==ביוגרפיה==
עם גיוסו לצה"ל שובץ בחטיבת גולני בסיירת אגוז (גויס על ידי אורי שמחוני). עבר הכשרה כלוחם, (נלחם בקלחת 4 בלבנון) קורס מ"כים חי"ר ויצא לקורס קציני חי"ר. במלחמת יום כיפור נלחם עם כוח זמיר במסגרת חטיבה 14 ובסיום הקרבות התייצבו על תעלת המים המתוקים מול איסמעליה. מיד עם סיום המלחמה שב לחטיבה ושימש מפקד מחלקה ופלוגה בגדוד 13 (גדעון), היה מ"פ מצטיין והפלוגה זכתה בבוחן פלוגה חטיבתי. בהמשך מונה בשנת 1977 למפקד סיירת גולני. שלגי פיקד על הסיירת כשלוש שנים במהלכן לקחה הסיירת חלק בפשיטות בלבנון, חדירות לירדן וכן לחמה במבצע ליטני. לאחר מכן השתחרר מצה"ל. בין היתר לחם שלגי במלחמת יום הכיפורים ובמלחמת לבנון הראשונה. בשירות המילואים הגיע לדרגת סא"ל ושימש כמפקד יחידת האלפיניסטים, וכמג"ד בחטיבת אלכסנדרוני. בשנים 1995-1996 שימש כמנכ"ל משרד התשתיות האנרגיה. כמנכ"ל משרד האנרגיה הוביל והעביר בכנסת את חוק החשמל 1996, החל את המשא ומתן על יבוא גז טבעי ממצרים, הקים את רשות החשמל, הקים את ועדת ההגוי לגז טבעי בראשות תא"ל מיל דני ורדי שלימים הפכה לחברת נתג"ז. הוביל רפורמה בנושא תחנות דלק והפרטתן וכן הסדרה של מערך גז הבישול ואמנת הצרכנים. 

שלגי הוא יזם בתחום של אנרגיה ואנרגיה מתחדשת. בשנת 1998 הקים את תחנת הכוח "אשקוגן" תחנת הכוח הפרטית הראשונה שקמה בישראל מכוח חוק החשמל 1996, ובכך שבר את המונופול של חח"י. במועד הפעלתה הייתה 3% מכושר הייצור בישראל ו-100% מהייצור הפרטי "אשקוגן" גם הייתה פרויקט Project Finance הראשון בישראל בתחום התשתיות עם מימון Non Recourse. בשנת 2004 ייסד והקים את חברת מעגן התפלה עם מתקן התפלת מים הפרטי הראשון בישראל מפעל המייצר כ 20 מיליון טון בשנה של מי שתייה ומוכר את המים למקורות. לאחר מכן עבד מספר שנים באיחוד האמירויות UAE עוד הרבה לפני הסכמי אברהם והקים שם תחנות כוח ומפעלי התפלה עבור האמירות של RAK (ראס אל חיימה).

אסף שלגי הוא מומחה בתחום של טכנולוגיות לאנרגיה ושינוי אקלים ומשנת 2009 הוא מייסד ומנכ"ל חברת מקורות אחרים לאנרגיה [http://www.oseg.co.il/ OSEG].

OSEG עוסקת בהשקעות בחברות ישראליות עם טכנולוגיה בתחום האנרגיה, הפחתת פליטות פחמן, ביזור, והשפעה על האקלים.

שלגי הוא בעל תואר ראשון בהנדסת תעשייה וניהול מאוניברסיטת תל אביב.

==קישורים חיצוניים==
* .
* .
==הערות שוליים==

קטגוריה:לוחמי סיירת אגוז
קטגוריה:מפקדי סיירת גולני 
קטגוריה:חיילי צה"ל במלחמת לבנון הראשונה 
קטגוריה:אנשי עסקים ישראלים 
קטגוריה:מנכ"לים ישראלים 
קטגוריה:מנכ"לי משרד האנרגיה והתשתית
קטגוריה:בוגרי אוניברסיטת תל אביב
קטגוריה:ישראלים שנולדו ב-1954
יושב ראש חבר העמים הבריטי

[[ג'וזף מוסקט, ראש ממשלת מלטה, שימש כיושב ראש חבר העמים משנת 2015 ועד 2018]]
יושב ראש חבר העמים הבריטי (באנגלית: Commonwealth Chair-in-Office) הוא אחד מתפקידי ההנהגה של ארגון חבר העמים הבריטי, בצד צ'ארלס השלישי, מלך הממלכה המאוחדת, המשמש כראש חבר העמים הקבוע ובצד המזכיר הכללי של חבר העמים.

ממלא התפקיד הוא ראש הרשות המבצעת של המדינה אשר אירחה את פגישת ראשי ממשלות חבר העמים הבריטי שנערכה לאחרונה, והוא ממלא את תפקידו עד לפתיחת הפגישה הבאה. במידה ואישיות זו מוחלפת בתפקידה הלאומי בא מחליפה במקומה בתפקיד יושב ראש חבר העמים.

התפקיד נוסד במהלך פגישת ראש ממשלות חבר העמים שנערכה ב-1999 בדרום אפריקה, ומילא אותו לראשונה נשיא המדינה תאבו מבקי.

תפקידו העיקרי של יושב הראש הוא הובלת פגישת ראשי הממשלות של חבר העמים שאותה מארחת מדינתו. עם זאת, תפקידו ניתן להרחבה. כך, לאחר פגישת ראשי הממשלות ב-2002 יצרו היושב המכהן, קודמו ויורשו המיועד טריומווירט בניסיון לפתור את המחלוקת המתמשכת בנוגע לחברותה של זימבבואה בחבר העמים.

בין 2010 ל-2011 מילאה את התפקיד קאמלה פרסאד-ביססאר (Kamla Persad-Bissessar), ראש ממשלת טרינידד וטובגו דאז והאשה הראשונה שכיהנה בשני התפקידים.

==ממלאי התפקיד==
# תאבו מבקי, נשיא דרום אפריקה (1999–2002)
# ג'ון הווארד, ראש ממשלת אוסטרליה (2002–2003)
# אולוסגון אובאסאנג'ו, נשיא ניגריה (2003–2005)
# לורנס גונצי, ראש ממשלת מלטה (2005–2007)
# יוורי מוסווני, נשיא אוגנדה (2007–2009)
# פטריק מאנינג, ראש ממשלת טרינידד וטובגו (2009–2010)
# קאמלה פרסאד-ביססאר, ראש ממשלת טרינידד וטובגו (2010–2011)
# ג'וליה גילארד, ראש ממשלת אוסטרליה (2011–2013)
# קווין ראד, ראש ממשלת אוסטרליה (2013)
# טוני אבוט, ראש ממשלת אוסטרליה (2013)
# מהינדה ראג'פקסה, נשיא סרי לנקה (2013–2015)
# מאית'ריפאלה סיריסנה, נשיא סרי לנקה (2015)
# ג'וזף מוסקט, ראש ממשלת מלטה (2015–2018)
# תרזה מיי, ראש ממשלת הממלכה המאוחדת (2018–2019)
# בוריס ג'ונסון, ראש ממשלת הממלכה המאוחדת (2019–2022)

==קישורים חיצוניים==
* 
* [http://thecommonwealth.org/our-governance על יושב ראש חבר העמים], באתר חבר העמים הבריטי

==הערות שוליים==

קטגוריה:חבר העמים הבריטי
קטגוריה:משרות פוליטיות
גביע אפריקה לאומות 1992

גביע אפריקה לאומות 1992 היה הטורניר ה-18 של גביע אפריקה לאומות בכדורגל. הטורניר התקיים בסנגל בין ה-12 ל-26 בינואר 1992.

בטורניר השתתפו 12 נבחרות, שחולקו לארבעה בתים, מהן העפילו שתי הראשונות בכל בית לשלב רבע הגמר.

 זכתה בתואר בפעם הראשונה בתולדותיה. היא התמודדה במשחק הגמר מול , ולאחר שוויון 0–0 בתום הארכה הוכרע המשחק בדו-קרב בעיטות עונשין. לאחר 12 בעיטות לכל קבוצה, כמות חריגה בגודלה, גברה חוף השנהב על גאנה בתוצאה 11–10.

== מוקדמות ==
המדינות המשתתפות בטורניר הגמר על פני מפת [[אפריקה]]
טורניר המוקדמות התקיים בין מאי 1990 ליולי 1991. השתתפו בו כל הנבחרות החברות ב-CAF, שחולקו לשמונה בתים. שני בתים היו בני חמש נבחרות, ומהם העפילו שתי המובילות לטורניר הגמר, ובשאר ששת הבתים היו ארבע נבחרות, והראשונה העפילה לטורניר הגמר. בסך הכול העפילו עשר נבחרות מטורניר המוקדמות, ואליהן הצטרפו המארחת ו, מחזיקת הגביע, שהעפילו אוטומטית.

{| class="wikitable sortable" style="text-align: center;"
!נבחרת
!סיבת העפלה
!מספר הופעות בטורניר
!הופעה אחרונה בטורניר
!הישג שיא (עד תחילת הטורניר)
|-
| align="right" |
|מארחת הטורניר
|4
|1990
|מקום רביעי (1965, 1990)
|-
| align="right" |
|מנצחת גביע אפריקה לאומות 1990
|7
|1990
|אלופת אפריקה (1990)
|-
| align="right" |
|מנצחת בית 1 במוקדמות
|7
|1990
|אלופת אפריקה (1984, 1988)
|-
| align="right" |
|מנצחת בית 2 במוקדמות
|12
|1990
|אלופת אפריקה (1957, 1959, 1986)
|-
| align="right" |
|מנצחת בית 3 במוקדמות
|9
|1990
|מקום שלישי (1965, 1968, 1970, 1986)
|-
| align="right" |
|סגנית בית 3 במוקדמות
|6
|1988
|אלופת אפריקה (1976)
|-
| align="right" |
|מנצחת בית 4 במוקדמות
|8
|1984
|אלופת אפריקה (1963, 1965, 1978, 1982)
|-
| align="right" |
|סגנית בית 4 במוקדמות
|8
|1990
|אלופת אפריקה (1980)
|-
| align="right" |
|מנצחת בית 5 במוקדמות
|5
|1990
|מקום שני (1982)
|-
| align="right" |
|מנצחת בית 6 במוקדמות
|3
|1990
|שלב הבתים (1972, 1988, 1990)
|-
| align="right" |
|מנצחת בית 7 במוקדמות
|4
|1978
|אלופת אפריקה (1972)
|-
| align="right" |
|מנצחת בית 8 במוקדמות
|7
|1988
|אלופת אפריקה (1968, 1974)
|}

== אצטדיונים ==
<center>
{| class="wikitable" style="text-align:center"
|-
! דקר
|rowspan="4"| 

! זיגנשור
|-
| אצטדיון לאופול סדאר סנגור
| אצטדיון אלין סיטו דיאטה
|-
| תכולה: 60,000
| תכולה: 10,000
|-
 150px
|}
</center>

== שלב הבתים ==
=== בית א' ===
המשחקים שוחקו באצטדיון לאופול סדאר סנגור, דקר.

=== בית ב' ===
המשחקים שוחקו באצטדיון לאופול סדאר סנגור, דקר.

=== בית ג' ===
המשחקים שוחקו באצטדיון אלין סיטו דיאטה, זיגנשור.

=== בית ד' ===
המשחקים שוחקו באצטדיון אלין סיטו דיאטה, זיגנשור.

== שלבי הנוק-אאוט ==

== קישורים חיצוניים ==

1992
קטגוריה:תחרויות כדורגל ב-1992
קטגוריה:סנגל: כדורגל
גביע אפריקה לאומות 1990

גביע אפריקה לאומות 1990 היה הטורניר ה-17 של גביע אפריקה לאומות בכדורגל. הטורניר התקיים באלג'יריה בין ה-2 ל-16 במרץ 1990.

בטורניר השתתפו שמונה נבחרות שחולקו לשני בתים, מהן העפילו שתי הראשונות בכל בית לשלב חצי הגמר.

הנבחרת המארחת זכתה בתואר בפעם הראשונה בתולדותיה, לאחר שניצחה בכל חמשת משחקיה בטורניר, כולל משחק הגמר בו גברה 1–0 על .

== מוקדמות ==
טורניר המוקדמות התקיים בשיטת נוקאאוט, עם מפגשי בית-חוץ בין הנבחרות המוגרלות. לשלב האחרון של טורניר המוקדמות העפילו 12 קבוצות, שהתמודדו ביניהן על שישה מקומות בטורניר הגמר. אל שש המעפילות הצטרפו המארחת ו, מחזיקת הגביע, שהעפילו אוטומטית.

{| class="wikitable sortable" style="text-align: center;"
!נבחרת
!סיבת העפלה
!מספר הופעות בטורניר
!הופעה אחרונה בטורניר
!הישג שיא (עד תחילת הטורניר)
|-
| align="right" |
|מארחת הטורניר
|6
|1988
|מקום שני (1980)
|-
| align="right" |
|מנצחת גביע אפריקה לאומות 1988
|6
|1988
|אלופת אפריקה (1984, 1988)
|-
| align="right" |
|העפילה מהמוקדמות
|3
|1986
|מקום רביעי (1965)
|-
| align="right" |*
|העפילה מהמוקדמות
|11
|1988
|אלופת אפריקה (1957, 1959, 1986)
|-
| align="right" |
|העפילה מהמוקדמות
|8
|1988
|מקום שלישי (1965, 1968, 1970, 1986)
|-
| align="right" |
|העפילה מהמוקדמות
|7
|1988
|אלופת אפריקה (1980)
|-
| align="right" |
|העפילה מהמוקדמות
|4
|1986
|מקום שני (1982)
|-
| align="right" |
|העפילה מהמוקדמות
|2
|1988
|שלב הבתים (1972, 1988)
|}

<sup>*</sup> <small>מצרים שלחה סגל משני, זכר לאירועים האלימים במפגש השני מול במסגרת מוקדמות מונדיאל 1990.</small>המדינות המשתתפות בטורניר הגמר על פני מפת [[אפריקה]]

== אצטדיונים ==
<center>
{| class="wikitable" style="text-align:center"
|-
! אלג'יר
|rowspan="4"| 

! ענאבה
|-
| אצטדיון ה-5 ביולי 1962
| אצטדיון ה-19 במאי 1956
|-
| תכולה: 95,000
| תכולה: 56,000
|-
 200px
|}
</center>

== שלב הבתים ==
=== בית א' ===
המשחקים שוחקו באצטדיון ה-5 ביולי 1962, אלג'יר.

=== בית ב' ===
המשחקים שוחקו באצטדיון ה-19 במאי 1956, ענאבה.

== שלבי הנוק-אאוט ==

== קישורים חיצוניים ==

1990
קטגוריה:תחרויות כדורגל ב-1990
קטגוריה:אלג'יריה: כדורגל
גביע אפריקה לאומות 1988

גביע אפריקה לאומות 1988 היה הטורניר ה-16 של גביע אפריקה לאומות בכדורגל. הטורניר התקיים בין ה-13 ל-27 במרץ 1988 במרוקו, שהחליפה את זמביה, שתוכננה במקור לארח את הטורניר.

בטורניר השתתפו שמונה נבחרות שחולקו לשני בתים, מהן העפילו שתי הראשונות בכל בית לשלב חצי הגמר.

נבחרת זכתה בתואר בפעם השנייה בתולדותיה, לאחר שניצחה במשחק הגמר 1–0 את .

== מוקדמות ==
טורניר המוקדמות התקיים בשיטת נוקאאוט, עם מפגשי בית-חוץ בין הנבחרות המוגרלות. לשלב האחרון של טורניר המוקדמות העפילו 12 קבוצות, שהתמודדו ביניהן על שישה מקומות בטורניר הגמר. אל שש המעפילות הצטרפו המארחת ו, מחזיקת הגביע, שהעפילו אוטומטית.

{| class="wikitable sortable" style="text-align: center;"
!נבחרת
!סיבת העפלה
!מספר הופעות בטורניר
!הופעה אחרונה בטורניר
!הישג שיא (עד תחילת הטורניר)
|-
| align="right" |
|מארחת הטורניר
|5
|1986
|אלופת אפריקה (1976)
|-
| align="right" |
|מנצחת גביע אפריקה לאומות 1986
|10
|1986
|אלופת אפריקה (1957, 1959, 1986)
|-
| align="right" |
|העפילה מהמוקדמות
|5
|1986
|אלופת אפריקה (1984)
|-
| align="right" |
|העפילה מהמוקדמות
|7
|1986
|מקום שלישי (1965, 1968, 1970, 1986)
|-
| align="right" |
|העפילה מהמוקדמות
|6
|1984
|אלופת אפריקה (1980)
|-
| align="right" | זאיר
|העפילה מהמוקדמות
|6
|1976
|אלופת אפריקה (1968, 1974)
|-
| align="right" |
|העפילה מהמוקדמות
|1
|1972
|שלב הבתים (1972)
|-
| align="right" |
|העפילה מהמוקדמות
|5
|1986
|מקום שני (1980)
|}

== אצטדיונים ==
<center>
{| class="wikitable" style="text-align:center"
|-
! קזבלנקה
|rowspan="4"| 

! רבאט
|-
| אצטדיון מוחמד החמישי
| אצטדיון מולאי עבדאללה
|-
| תכולה: 67,000
| תכולה: 52,000
|-
 150px
|}
</center>

== שלב הבתים ==
=== בית א' ===
המשחקים שוחקו באצטדיון מוחמד החמישי, קזבלנקה.

=== בית ב' ===
המשחקים שוחקו באצטדיון מולאי עבדאללה, רבאט.

== שלבי הנוק-אאוט ==

1988
קטגוריה:תחרויות כדורגל ב-1988
קטגוריה:תחרויות כדורגל במרוקו
גביע אפריקה לאומות 1986

גביע אפריקה לאומות 1986 היה הטורניר ה-15 של גביע אפריקה לאומות בכדורגל. הטורניר התקיים במצרים בין ה-7 ל-21 במרץ 1986.

בטורניר השתתפו שמונה נבחרות שחולקו לשני בתים, מהן העפילו שתי הראשונות בכל בית לשלב חצי הגמר.

הנבחרת המארחת זכתה בתואר בפעם השלישית בתולדותיה, לאחר שניצחה במשחק הגמר את 5–4 בדו-קרב בעיטות עונשין, לאחר שוויון 0–0 בתום הארכה. הייתה זו זכייתה הראשונה של מצרים מאז גביע אפריקה לאומות 1959, שגם אותו היא אירחה והזכייה השלישית בסה"כ.

== מוקדמות ==
טורניר המוקדמות התקיים בשיטת נוקאאוט, עם מפגשי בית-חוץ בין הנבחרות המוגרלות. לשלב האחרון של טורניר המוקדמות העפילו 12 קבוצות, שהתמודדו ביניהן על שישה מקומות בטורניר הגמר. אל שש המעפילות הצטרפו המארחת ו, מחזיקת הגביע, שהעפילו אוטומטית.
{| class="wikitable sortable" style="text-align: center;"
!נבחרת
!סיבת העפלה
!מספר הופעות בטורניר
!הופעה אחרונה בטורניר
!הישג שיא (עד תחילת הטורניר)
|-
| align="right" |
|מארחת הטורניר
|9
|1984
|אלופת אפריקה (1957, 1959)
|-
| align="right" |
|מנצחת גביע אפריקה לאומות 1984
|4
|1984
|אלופת אפריקה (1984)
|-
| align="right" |
|
|6
|1984
|מקום שלישי (1965, 1968, 1970)
|-
| align="right" |
|
|2
|1968
|מקום רביעי (1965)
|-
| align="right" |
|
|4
|1980
|אלופת אפריקה (1976)
|-
| align="right" |
|
|3
|1982
|מקום שני (1982)
|-
| align="right" |
|
|0
|
|
|-
| align="right" |
|
|4
|1984
|מקום שני (1980)
|}

== אצטדיונים ==
<center>
{| class="wikitable" style="text-align:center"
|-
! קהיר
|rowspan="4"| 

! אלכסנדריה
|-
| האצטדיון הבינלאומי קהיר
| אצטדיון אלכסנדריה
|-
| תכולה: 90,000
| תכולה: 15,000
|-
 150px
|}</center>

== שלב הבתים ==
=== בית א' ===
המשחקים שוחקו באצטדיון הבינלאומי קהיר.

=== בית ב' ===
המשחקים שוחקו באצטדיון אלכסנדריה.

== שלבי הנוק-אאוט ==

1986
קטגוריה:תחרויות כדורגל ב-1986
קטגוריה:תחרויות כדורגל במצרים
פמלה גיי

פמלה אל. גיי (באנגלית: Pamela L. Gay; 12 בדצמבר 1973) היא אסטרונומית אמריקנית, מחנכת, פודקאסטרית, ידועה בשל שידורי פודקאסטים בנושאי אסטרונומיה ובשל פרויקטים של מדע לאזרחים. מחקריה עוסקים בניתוח מידע אסטרונומי. היא השתתפה גם במספר בסרטים תיעודיים. גיי פעילה בנושאי מדע פופולרי ומשמשת כמנהלת במיזם קוסמוקווסט המעודד מדע לאזרחים.

==קריירה==
גיי קיבלה תואר ראשון באסטרופיזיקה מאוניברסיטת המדינה של מישיגן בשנת 1996, היא עשתה את התואר השני שלה ברוסיה בתוכנית חילופי סטודנטים ואת הדוקטורט שלה באסטרונומיה קיבלה מאוניברסיטת טקסס באוסטין בשנת 2002. גיי משמשת כעמיתת מחקר באוניברסיטת דרום אילינוי, אדוארדסוויל. היא בדירקטוריון של האגודה האמריקאית לצופי כוכבים משתנים ופעילה בוועדת החינוך. גיי מפעילה את הפודקאסט הפופולרי אסטרונומיקאסט בנושא אסטרונומיה ביחד עם פרייזר קיין.

גיי הייתה אחת מיושבי הראש של שנת האסטרונומיה הבינלאומית ב-2009.

==פרסים==
*חוקרת השנה של Sigma Xi מטעם אוניברסיטת דרום אילינוי, אדוארדסוויל - 2012
*מחנכת מדעים מצטיינת מטעם האקדמיה למדעים - סיינט לואיס - 2012
*פרס פארסק עבור הפודקאסט האינפורמטיבי ביותר - עבור הפודקאסט 365 ימים של אסטרונומיה - 2009

==חיים אישיים==
גיי נשואה וחיה עם בעלה בדרום אילנוי. היא חובבת סוסים.

==ראו גם==
*פרייזר קיין

==קישורים חיצוניים==

* [http://www.astronomycast.com האתר הרשמי של אסטרונומיקאסט]
* [http://www.cosmoquest.org האתר הרשמי של קוסמוקווסט]
* 

==הערות שוליים==

קטגוריה:אסטרונומיות אמריקאיות
קטגוריה:מגישי פודקאסטים אמריקאים
קטגוריה:בוגרות אוניברסיטת המדינה של מישיגן
קטגוריה:בוגרי אוניברסיטת המדינה של מישיגן
קטגוריה:בעלות תואר דוקטור מאוניברסיטת טקסס באוסטין
קטגוריה:בעלי תואר דוקטור מאוניברסיטת טקסס באוסטין
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
כבל טורי

כבל טורי אופייני
כֶּבֶל טורי הוא כבל המשמש להעברת מידע בין שני התקנים, ומשתמש בפרוטוקול תקשורת טורית. מבנה המחברים (פינים) שלו תלוי ביציאה הטורית השייכת לו. כבל שמחובר לשני רכיבי DTE באופן ישיר, ידוע ככבל מודם מסוג null. האורך המקסימלי של כבל טורי תלוי במאפייני המשדרים והמקלטים, בקצב השידור על הכבל, בקיבולת שלו, ובמידת ההתנגדות שלו למעבר זרם חילופין.

==קישורים חיצוניים==
*[https://web.archive.org/web/20160304072439/http://www.allpinouts.org/index.php/Category:Serial_Cables Serial Cables pinouts and specifications]
*[http://pinouts.ru/SerialPorts/ Pinouts of various serial interfaces]
==הערות שוליים==

קטגוריה:כבלי תקשורת
גנאיוס סרוויליוס קאיפיו (קונסול בשנת 203 לפנה"ס)

גנאיוס סרוויליוס קאיפיו (בלטינית: Gnaeus Servilius Caepio; ? - 174 לפנה"ס) היה פוליטיקאי רומאי ששימש קונסול בשנת 203 לפנה"ס יחד עם גאיוס סרוויליוס גמינוס.

==ביוגרפיה==
גנאיוס היה נצר למשפחת הסרוויליי הפטריקית. הוא היה ככל הנראה בנו או נכדו של פוליטיקאי בעל אותו השם, אשר שימש כקונסול בשנת 253 לפנה"ס. בשנת 213 לפנה"ס הוא מונה כפונטיפקס (תפקיד דתי חשוב). הוא נזכר כאיידיל קוריולי של שנת 207 לפנה"ס יחד עם סרוויוס קורנליוס לנטולוס, וכמי שארגן את המשחקים של אותה שנה. בשנת 207 לפנה"ס מונה כפראיטור.

בשנת 203 לפנה"ס נבחר כקונסול יחד עם גאיוס סרוויליוס גמינוס. בהתאם למנהג חלוקת הפרובינקיות נפלה ברוטיום בחלקו. בתקופה זו כבר עמדה זירת חצי האי האפניני במלחמה הפונית השנייה בפני סיום, וחניבעל החל להתכונן לנסיגה מלאה. טיטוס ליוויוס מצטט היסטוריון בשם ולריוס אנטיוס הטוען שסרוויליוס ניהל קרב נגד חניבעל באזור קרוטון ובקרב זה נהרגו כ-5,000 איש. טיטוס ליוויוס מטיל ספק באמיתות הטענה. ליוויוס עצמו מעלה טענה לא אמינה בעליל על פיה לאחר שחניבעל נטש את איטליה, רדף אחריו סרוויליוס מתוך כוונה להביס אותו באפריקה או בדרך לשם, אולם כאשר הגיע לסיציליה קיבל הוראה מהדיקטטור לחזור. במשך שארית השנה עסק סרוויליוס בהכרעת שרידי האימפריה שהותיר חניבעל מאחוריו. כל הערים שבגדו ברומא אולצו לחזור לברית עמה.

בשנת 195 לפנה"ס נזכר סרוויליוס כאחד משלושה לגאטים (שליחים דיפלומטיים) שיצאו בשליחות הסנאט אל קרתגו. משימתם הייתה לבדוק אם נכונות טענות יריביו הפוליטיים של חניבעל, כי הוא רקם קשר עם המלך אנטיוכוס לצאת במלחמה נוספת נגד רומא. השליחות הסתיימה כאשר חניבעל נמלט מקרתגו. בשנת 192 לפנה"ס הוא יצא לשליחות דיפלומטית נוספת במהלך מלחמת אנטיוכוס בניסיון לשכנע מספר פולייס יווניות לעבור לצד רומא.

הוא מת בשנת 147 לפנה"ס. בנו, שנקרא אף הוא גנאיוס סרוויליוס גמינוס נבחר כקונסול בשנת 169 לפנה"ס.

==הערות שוליים==

קטגוריה:רומאים בתקופת הרפובליקה
קטגוריה:רומאים במלחמה הפונית השנייה
קטגוריה:קונסולים ברפובליקה הרומית
קטגוריה:אישים שחיו במאה ה-2 לפנה"ס
סלודוס אמיגוס

סלודוס אמיגוס (במקור: Saludos Amigos, בהפצה הראשונה בישראל נקרא "שלום חברים" ו"סלודוס ומיגוס") הוא סרט משנת 1942 של אולפני ההנפשה של וולט דיסני, השישי באורך מלא שיצרה החברה. זהו סרט החבילה הראשון של החברה (סרט הכולל בתוכו מספר קטעים קצרים) שהופץ בשלהי שנות ה-40. בסרט ארבעה פרקים שבשניים מתוכם מככב דונלד דאק ובאחד מהם מככב גופי המתרחשים באמריקה הלטינית. זו גם הופעתו הראשונה של חוזה קריוקה, התוכי הברזילאי מעשן הסיגרים.

עקב הצלחת הסרט וולט דיסני החליט ליצור סרט המשך על אמריקה הלטינית אשר נקרא "שלושת הקבלרוס" שהופץ לאחר כשנתיים.

סלודוס אמיגוס הוקרן לראשונה בריו דה ז'ניירו ב-24 באוגוסט 1942 והוקרן לראשונה בארצות הברית ב-6 בפברואר 1943.

הסרט זכה לשבחים רבים והוקרן פעם נוספת בשנת 1949, כאשר הוקרן לצד הסרט "דמבו הפיל המעופף".

==הפקה==
בתחילת שנת 1941, לפני שארצות הברית החלה לקחת חלק במלחמת העולם השנייה, מחלקת המדינה של ארצות הברית הזמינה את חברת וולט דיסני לעשות סיור בדרום אמריקה, ובכך ליצור סרט שיוצג בארצות הברית, מרכז אמריקה ובדרום אמריקה כחלק ממדיניות השכן הטוב. דיסני נבחר לייצג את ארצות הברית כיוון שמספר ממשלות מאמריקה הלטינית עשו יד עם גרמניה הנאצית, בעוד ארצות הברית רצתה לנטרל את ההסכם בין גרמניה הנאצית לבין הממשלות הללו. דמויותיהם של מיקי מאוס ושל חבריו זכו להערצה רבה באמריקה הלטינית, ובכך וולט דיסני נהיה כמעין "שגריר". הסיור, אותו מימן נלסון רוקפלר, כלל את וולט דיסני וקבוצה הכוללת 20 מלחינים, אמנים וטכנאים של אולפני וולט דיסני. הסיור הוביל אותם אל ברזיל וארגנטינה, אך גם לצ'ילה ופרו.

הסרט כולל קטעים דוקומנטריים המשלבים שחקנים חיים מערים מודרניות מאמריקה הלטינית בעלות גורדי שחקים ולבוש מודרני, דבר שהפתיע רבים מתושבי ארצות הברית, אשר לא ציפו לקדמה כזו מצד אמריקה הלטינית.

==פרקים בסרט==
בסרט ישנם ארבעה קטעים שונים, אשר כל אחד מהקטעים מתחיל בכך שאמני דיסני משוטטים במדינה עליה הקטע מספר.

===אגם טיטיקקה===
בקטע הזה, דונלד דאק, התייר האמריקאי, מבקר באגם טיטיקקה ופוגש את המקומיים, בהם למה גחמנית.

===פדרו===
בקטע מככב פדרו, מטוס קטן מנמל תעופה שקרוב לסנטיאגו, אשר מתחיל להוביל דואר לראשונה ממנדוסה.

===גופי "אל גאוצ'ו"===
בקטע הזה, גופי, הבוקר האמריקאי, נלקח אל הפמפס במטרה ללמוד על אורח חייו של הגאוצ'ו. הקטע הזה נערך מחדש לקראת הפצת הקלטות/DVD של הסרט ונמחקה ממנו סצנה בה גופי מעשן סיגריה.

==="אקוורלה דו ברסיל"===
אקוורלה דו ברסיל (בעברית; צבעי המים של ברזיל), קטעו האחרון של הסרט, כולל בתוכו דמות חדשה, חוזה קריוקה הבא מריו דה ז'נירו, אשר מציג לדונלד דאק את דרום אמריקה, שותה עמו קשאסה ומלמד אותו את ריקוד הסמבה.

==צוות שחקנים==
קדימון הסרט
* לי בלייר - בתפקיד עצמו.
* מרי בלייר - בתפקיד עצמה.
* פינטו קולביג - גופי.
* וולט דיסני - בתפקיד עצמו.
* נורם פרגוסון - בתפקיד עצמו.
* פרנק גרהאם - בתפקיד עצמו.
* קלרנס נאש - דונלד דאק (דיבב גם בגרסה הפורטוגזית, הספרדית והאיטלקית).
* חוזה אוליבריה - חוזה קריוקה (דיבב גם בגרסה הפורטוגזית, הספרדית והאיטלקית, ואף קריין גם בגרסה האיטלקית של הסרט).
* פרד שילדס - קריין.
* פרנק תומאס - בתפקיד עצמו.

==פרסים==
הסרט היה מועמד לשלושה פרסי אוסקר בשנת 1943:
* הפסקול הטוב ביותר (מועמד)
* השיר המקורי הטוב ביותר - סלודוס אמיגוס (מועמד)
* הסאונד הטוב ביותר - סם סאליפילד (מועמד)

==קישורים חיצוניים==

* 

== הערות שוליים ==

קטגוריה:סרטי 1942
קטגוריה:סרטי הנפשה
קטגוריה:סרטים אמריקאיים מבוססי ספרים
קטגוריה:סרטי הנפשה מוזיקליים
קטגוריה:סרטים באנגלית
קטגוריה:אולפני ההנפשה של וולט דיסני: סרטים
X-2 שינשין

X-2 שינשין (ביפנית: 先進技術実証機, באנגלית: X-2, בעבר נקרא ATD-X) הוא מטוס קרב הראשון של יפן בעל טכנולוגיית חמקנות. מהדור החמישי של מטוסי הקרב. כינויו הסופי אמור להיות F-3.
מפותח על ידי תאגיד מיצובישי, שגם ייצר את מטוסי הקרב היפניים במלחמת העולם השנייה. הוא מפותח עבור מכון המחקר של משרד ההגנה של יפן (TRDI).

לוקהיד מרטין, יצרנית החמקנים F-35 ו-F-22, שותפה בתוכנית היפנית, משום שנאסר עליה למכור את ה-F-22 למדינות זרות.

פיתוח המטוס נמשך מאז 2006, והוא טס לראשונה באפריל 2016. 

האורך של מטוס ה-X-2 הוא 14.2 מטרים ומוטת כנפיו 9.1 מטרים. המטוס הוא חד מושבי. מהירותו המרבית 2,475 קמ"ש (1.82).

== קישורים חיצוניים ==

* [http://www.fresh.co.il/vBulletin/showthread.php?t=537340 יפן מצטרפת למטוסי החמקן], באתר Fresh
* 

קטגוריה:כלי טיס חמקניים
קטגוריה:מטוסי מיצובישי
קטגוריה:מטוסי קרב סילוניים
נבחרת תאילנד בכדורגל נשים

נבחרת תאילנד בכדורגל נשים מייצגת את תאילנד בתחרויות כדורגל נשים בינלאומיות ומנוהלת על ידי התאחדות הכדורגל של תאילנד. 

משחקה הראשון של הנבחרת נערך ב-1975 במסגרת אליפות אסיה הראשונה, שבסופה היא הפסידה בגמר 3-1 לניו זילנד. שמונה שנים לאחר מכן, ב-1983, היא כבר אירחה את האליפות ובסופה אף זכתה בגביע (ניצחה 0-3 בגמר את הודו). הייתה זו הזכייה היחידה של תאילנד באליפות אסיה, על אף שהיא שיאנית ההופעות בגביע (17 טורנירים) בצוותא עם נבחרת יפן.

ב-2015, העפילה תאילנד בפעם הראשונה בתולדותיה לגביע העולם של פיפ"א, לאחר שסיימה במקום החמישי באליפות אסיה ששימשה כטורניר המוקדמות. בגביע העולם, היא ניצחה משחק אחד (נגד חוף השנהב) והפסידה שניים (נגד גרמניה ונורווגיה), ועל כן לא הצליחה לעבור את שלב הבתים. 

==כל גביעי העולם==
*1991 - לא העפילה
*1995 - לא נכנסה
*1999 - לא נכנסה
*2003 עד 2011 - לא העפילה
*2015 - שלב הבתים
*2019 - שלב הבתים
*2023 - לא העפילה

==כל אליפויות אסיה==
*1975 - 20x20px מקום שני
*1977 - 20x20px מקום שני
*1979 - לא העפילה
*1981 - 20x20px מקום שני
*1983 - 20x20px מקום ראשון
*1986 - 20x20px מקום שלישי
*1989 - שלב הבתים
*1991 - שלב הבתים
*1993 - לא העפילה
*1995 - שלב הבתים
*1997 - לא העפילה
*1999 עד 2010 - שלב הבתים
*2014 - מקום חמישי
*2018 - מקום רביעי
*2022 - רבע גמר

== קישורים חיצוניים ==

* 

== הערות שוליים ==

קטגוריה:תאילנד: כדורגל
תאילנד
צופית זהובת-כנף

צופית זהובת-כנף (שם מדעי: Drepanorhynchus reichenowi) היא מין של צופית יחידה בסוגה החיה במערב אפריקה באזורים חמים.

== מאפיינים ==
אורכה של צופית זהובת-כנף 23 ס"מ בזכרים ו-15 ס"מ בנקבות. היא בעלת גוף חום עם כנפיים ונוצות זנב צהובות ארוכות, מהן הגיע שמה, כשהכתפיים זהובות יותר. ברוב השנה המינים דומים, אך בעונת הרבייה הזכרים מפתחים נוצות ראש ופלג גוף עליון אדום-נחושתי עם בטן שחורה ואילו הנקבות בצבע זית למעלה והגחון בהיר וצהבהב. הצעירים דומים לנקבות עם גרון חום.

צופית זו התגלתה בשנת 1884 על ידי החוקר גוסטב פישר ושמה המדעי נקרא על שם החוקר אנתון ריינצ'נו. בתחילה סיווגו אותה לסוג Nectarinia, אך בהמשך סווגה כמין יחיד בסוג Drepanorhynchus.

הצופית היא צמחונית ויונקת צוף מפרחים שונים כמו: Aloe graminicola ,Leonotis mollissima וכן מפרחי Crotalaria ,Erythrina abyssinica (ממשפחת הקטניתאים), פרחי פוקסיה, סיגלון חד עלים, מפרחי בטטה, אפונה ופרחים דומים. היא תוחבת את המקור המעוקל לתוך הפרח ומקבלת צוף בתמורה להאבקתו בפרחים אחרים. בנוסף לצוף היא ניזונה גם מחרקים כמו זבובים, נמלים, דבורים, חיפושיות ואף צרעות. את הצעירים היא מאכילה בעיקר בחרקים.

מין זה טריטוריאלי מאוד ומפגין תוקפנות רבה הן כלפי פולשים בני אותו מין והן כלפי מינים אחרים. התוקפנות אינה מוגבלת לעונת הרבייה בלבד ועיקר המאבקים מתקיימים סביב הפרחים הנמצאים בטריטוריה.

צופיות זהובות כנף מצויות במדינות קניה, טנזניה, הרפובליקה הדמוקרטית של קונגו ואוגנדה. הן נפוצות ביערות גשם, יערות במבוק וסוואנות, בטווח גבהים של 1,170 - 2,300 מטר מעל פני הים.

==תת-מינים==
*D. r. reichenowi
*D. r. lathburyi
*D. r. shellyae

== קישורים חיצוניים ==

* [http://tropical.theferns.info/viewtropical.php?id=Leonotis+nepetifolia צופית זהובת-כנף] באתר tropical.theferns

== הערות שוליים ==

קטגוריה:טקסונים שתוארו בידי גוסטב אדולף פישר
קטגוריה:בעלי חיים שתוארו ב-1884
קטגוריה:צופיתיים
קטגוריה:עופות יחידים בסוגם
קטגוריה:הרפובליקה הדמוקרטית של קונגו: עופות
סנקביצ'ובקה

סנקביצ'ובקה (באוקראינית: Сенкевичівка, סנקביצ'יבקה; בפולנית: Sienkiewiczówka, שנקייביצ'ובקה) היא עיירה במחוז ווהלין שבמערב אוקראינה, בה התקיימה עד השואה קהילה יהודית גדולה.

סנקביצ'ובקה החלה ככפר שנבנה סביב תחנת רכבת בקו לוצק-לבוב במאה ה-19, בו התיישבו יהודים וצ'כים. בשנת 1921, בהתאם להסכם ריגה, נכלל היישוב בתחום הרפובליקה הפולנית השנייה.

בין מלחמות העולם נמנו ביישוב כ-500 יהודים, ופעל בו בית כנסת. ביישוב התקיימה בשנים אלה פעילות ציונית, וכמה מבני הקהילה עלו ארצה. בשנת 1936 סבלו יהודי היישוב ממספר תקריות אנטישמיות במקום.

עם כיבוש היישוב בידי הגרמנים במהלך מבצע ברברוסה, ב-26 ביוני 1941, מסרו אלו את השליטה בו לידי המשטרה האוקראינית. ב-9 באוקטובר 1941 ערכו הגרמנים אקציה ביישוב, בה גירשו את יהודיו לגטו הורוכוב, שם נספו יהודי היישוב עם יתר יושבי הגטו בבורות ירי ב-8 בספטמבר 1942. מיהודי היישוב שרדו את השואה 15 יהודים, רובם בזכות חסיד אומות העולם ממוצא צ'כי.

==קישורים חיצוניים==

* [https://web.archive.org/web/20180513201600/http://moreshet.pl/he/node/1387 סנקביצ'ובקה] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 

קטגוריה:מחוז ווהלין: יישובים
קטגוריה:מחוז ווהלין: עיירות יהודיות
קטגוריה:שואת יהודי אוקראינה